**Unia** on metalliyhtye Sonata Arctican viides studioalbumi, joka julkaistiin 25. toukokuuta 2007. Albumi nousi Suomen virallisen listan sijalle 1.

Sisältö
-------

*Unian* materiaali on melko paljon toisenlaista kun yhtyeen aiempi materiaali. Haastattelussa laulaja Tony Kakko kertoi, että edellisen, *Reckoning Night* -albumin 160 konsertin maailmankiertue oli liikaa yhtyeelle. Seuraavalla levylle yhtye halusi toisenlaista materiaalia, jonka soittamiseen he eivät kyllästyisi. Niin yhtye toimikin: Unia on tyyliltään progressiivisempaa ja raskaampaa kuin yhtyeen aiempi tuotanto. Tuplabasarikomppeja, joihin etenkin oltiin kyllästytty, ei albumilta löydy, vaan niiden tilalla on huomattavasti monipuolisempia rumpukuvioita. Kappaleiden tempoja on keskimäärin pudotettu edellisiin albumeihin verrattuna ja niistä löytyy enemmän monimutkaisia rakenteita ja koukkuja. Yhtyeen tyyli on siltikin tunnistettavissa. Tony Kakko itse kutsui albumia yhtyeen monipuolisimmaksi ja parhaaksi.

Digipak-version bonuskappaleessa "To Create a Warlike Feel" YUP-yhtyeen Jarkko Martikainen laulaa suomeksi Tony Kakon englanninkielisen laulun päälle. Albumin muutamilla kappaleilla vierailee jousiorkesteri, huomattavimmin kappaleella "Good Enough is Good Enough", jolla ei ole ollenkaan rumpuja, bassoa tai kitaraa.

Albumin ensimmäisenä singlenä julkaistiin *Paid in Full*, joka sisältää lisäksi Gary Moore -coverkappaleen "Out in the Fields". Single nousi julkaisuviikollaan singlelistan kärkeen ja oli listan top 20:ssä 7 viikkoa.

Välirikko kitaristin kanssa
---------------------------

*Unia* on yhtyeen viimeinen pitkäsoitto kitaristi Jani Liimataisen kanssa. Hänet erotettiin välirikon takia, joka oli syntynyt hänen yhteiskuntapalveluksensa suorittamisen laiminlyönnistä. Liimatainen ei ehtinyt soittaa yhtään konserttia albumin maailmankiertueella. Julkaisun aikoihin ilmoitettiin, että hänet korvaa *väliaikaisesti* Elias Viljanen. Vasta 6. elokuuta yhtyeen internetsivuilla julkaistiin tiedote Liimataisen virallisesta erottamisesta ja Viljasen virallisesta jäsenyydestä yhtyeessä. Syyksi asiasta tiedottamisen viiveelle ilmoitettiin mahdollisuuden antaminen Jani Liimataiselle järjestellä yksityiselämänsä kuntoon. Tiedotteessa painotettiin, että erottaminen tapahtui yhteisymmärryksessä.

Menestys
--------

Ensimmäisellä listaviikollaan Unia nousi suoraan Suomen virallisen albumilistan ensimmäiselle sijalle. Siitä tuli täten Sonata Arctican ensimmäinen listaykkösalbumi. Listalla se viihtyi 18 viikkoa. Vain kahden kuukauden päästä julkaisustaan, 11. heinäkuuta 2007, yhtyeen kotisivulla ilmoitettiin albumin myyneen Suomessa kultaa. Näin siitä tuli yhtyeen nopeiten kultaa myynyt albumi.*lähde?*

Unia on listasijoitusten mukaan Sonata Arctican tähän mennessä myös ulkomailla menestynein albumi. Japanissa sijoitus on ulkomaalaisten levyjen listalla seitsemäs, kaikkien levyjen 22.; Ruotsissa 27.; Saksassa 35.; Sveitsissä 40. ja Itävallassa 62.*lähde?*

Kappaleet
---------

Sonata Arctica esiintyy Unia-kiertueellaan.
1. In Black and White – 5.03
2. Paid in Full – 4.24
3. For the Sake of Revenge – 3.23
4. It Won't Fade – 5.58
5. Under Your Tree – 5.14
6. Caleb – 6.16
7. The Vice – 4.08
8. My Dream's But a Drop of Fuel for a Nightmare – 6.13
9. The Harvest – 4.18
10. The Worlds Forgotten, the Words Forbidden – 2.57
11. Fly with the Black Swan – 5.08
12. Good Enough is Good Enough – 5.32

### Rajoitettu digipak-painos

1. 
2. To Create a Warlike Feel – 5.03

### Japanin-painos

1. 
2. They Follow – 4.50
3. Out in the Fields – 4.06
4. My Dream's But a Drop of Fuel for a Nightmare – 6.13 (Instrumental Version)

Kokoonpano
----------

* Tony Kakko – laulu, kosketinsoittimet
* Henrik Klingenberg – kosketinsoittimet
* Jani Liimatainen – kitara
* Marko Paasikoski – basso
* Tommy Portimo – rummut

Arvostelut
----------

* AllMusic: 3/5 tähteä
* Imperiumi.net: 8.25/10 tähteä
* Sea of Tranquility: 4/5 tähteä
* Soundi: 3/5 tähteä
* Ultimate-guitar.com: 8.6/10

Lähteet
-------

* Soundi 5/2007, Sonata Arctican haastattelu

### Viitteet

1. 1 2  iTunes: Sonata Arctica – Unia (englanniksi)
2. 1 2  [ifpi.fi/tilastot/virallinen-lista/artistit/Sonata arctica/Unia Musiikkituottajat: Tilastot -> Virallinen lista -> Artistit -> Sonata Arctica -> Unia]
3. ↑  iTunes: Sonata Arctica – Paid in Full
4. ↑  Avalon Online (Arkistoitu – Internet Archive) (Luettu 14. huhtikuuta 2007)
5. ↑  AllMusic review (englanniksi)
6. ↑  Imperiumi.net: Levyarvio
7. ↑  Sea of Tranquility: Album review (englanniksi)
8. ↑  Soundi: Levyarvio
9. ↑  Ultimate Guitar review (englanniksi)

Aiheesta muualla
----------------

* Studiopäiväkirja Sonata Arctican virallisella sivustolla (englanniksi)
* Levyn tiedot Sonata Arctican virallisella sivustolla (Arkistoitu – Internet Archive) (englanniksi)
* Albumi *Unia* Encyclopaedia Metallum -sivustolla (englanniksi)
* Unia Discogsissa.  (englanniksi)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Sonata Arctica |
| --- |
|  |
| 
* Tony Kakko
* Pasi Kauppinen
* Henrik Klingenberg
* Tommy Portimo
* Elias Viljanen

* Entiset jäsenet: Mikko Härkin
* Janne Kivilahti
* Jani Liimatainen
* Marko Paasikoski
* Pentti Peura

 |
|  |
| Studioalbumit | 
* Ecliptica
* Silence
* Winterheart’s Guild
* Reckoning Night
* Unia
* The Days of Grays
* Stones Grow Her Name
* Pariah’s Child
* The Ninth Hour
* Talviyö
* Acoustic Adventures – Volume One
* Acoustic Adventures – Volume Two

 |
|  |
| Livealbumit | 
* Songs of Silence
* For the Sake of Revenge
* Live in Finland

 |
|  |
| Kokoelmat | 
* The End of This Chapter
* The Collection

 |
|  |
| EP:t | 
* Successor
* Orientation
* Takatalvi
* Don’t Say a Word

 |
|  |
| Videot | 
* For the Sake of Revenge
* Live in Finland

 |

 |